पाएं अपने शहर की ताज़ा ख़बरें और फ्री ई-पेपरडाउनलोड करें
बानो थानान्तर्गत रामजोल गिरजा टोली में एक व्यक्ति ने अपनी दूसरी पत्नी की हत्या चाकू मारकर कर दी। पुलिस ने हत्या के आरोपी व्यक्ति को गिरफ्तार कर लिया है। प्राप्त जानकारी के अनुसार रामजोल गिरजाटोली गांव में मंगलवार रात सुरेश मडकी नामक व्यक्ति ने घरेलू विवाद में अपनी दूसरी पत्नी दुलारी समद को चाकू मार दिया जिससे वहीं उसकी मृत्यु हो गई। बताया गया कि सुरेश की यह दूसरी पत्नी थी। बताया गया कि दुलारी हमेशा घर से बाहर रहती थी। यह पति को पसंद नहीं था।
इसको लेकर सुरेश से आए दिन विवाद होता रहता था। इसको लेकर वह हमेशा परेशान रहता था। रात में सुरेश नशे में धुत होकर घर पहुंचा और दुलारी को सामने देख किसी बात को लेकर उससे कहासुनी करने लगा। विवाद ज्यादा बढ़ गया तभी सुरेश ने घर में रखे चाकू उठा कर अपनी पत्नी पर हमला कर दिया। घटना की जानकारी मिलते ही थाना प्रभारी प्रभात कुमार पुलिस बल के साथ घटना स्थल पहुंच शव को अपने कब्जे में लेते हुए पोस्टमार्टम के लिए सदर अस्पताल भेज दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn